pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-บตท. แถลงผลงาน 3 ไตรมาส กำไรทะลุ 100 ล้าน ชูดอกเบี้ยบ้านคงที่ 10 ปี เสนอลูกค้า ลดเสี่ยงดอกเบี้ยขาขึ้น
วันพุธที่ 9 มกราคม 2562
บตท. แถลงผลงาน 3 ไตรมาส กําไรทะลุ 100 ล้าน ชูดอกเบี้ยบ้านคงที่ 10 ปี เสนอลูกค้า ลดเสี่ยงดอกเบี้ยขาขึ้น
บตท.เผยผลงาน 3 ไตรมาส มีกําไรสุทธิ 104  ล้านบาท จากการดําเนินงานและการเร่งแก้ปัญหาหนี้  เทียบกับช่วงเดียวกันของปีก่อนที่ขาดทุนสุทธิ 57 ล้านบาท ซึ่งเป็นผลจากการปรับปรุงกระบวนการภายใน คาดว่าปี 2561 จะเป็นปีที่มีกําไรสูงที่สุดของ บตท. ตั้งแต่ก่อตั้งมา
นางวสุกานต์ วิศาลสวัสดิ์ กรรมการและผู้จัดการ บรรษัทตลาดรองสินเชื่อที่อยู่อาศัย (บตท.) รัฐวิสาหกิจ ประเภทสถาบันการเงินเฉพาะกิจ สังกัดกระทรวงการคลัง เปิดเผยผลงาน 3 ไตรมาส (มกราคม – กันยายน 2561) มีกําไรสุทธิ 104 ล้านบาท จากการดําเนินงานและการเร่งแก้ปัญหาหนี้ เทียบกับช่วงเดียวกันของปีก่อนที่ขาดทุนสุทธิ 57 ล้านบาท ซึ่งเป็นผลจากการปรับปรุงกระบวนการภายใน คาดว่าปี 2561 จะเป็นปีที่มีกําไรสูงที่สุดของ บตท. ตั้งแต่ก่อตั้งมา
ณ สิ้นเดือนกันยายน 2561 บตท. มีสินทรัพย์ รวม 19,161 ล้านบาท มีตราสารหนี้โครงการแปลงสินทรัพย์เป็นหลักทรัพย์คงค้างที่เป็นหุ้นกู้มีหลักประกัน จํานวน 12,659 ล้านบาท กําไรสุทธิส่วนหนึ่งมาจากการบริหารจัดการหนี้เชิงรุก โดยเร่งรัดกระบวนการติดตามการชําระหนี้อย่างใกล้ชิดและต่อเนื่อง รวมทั้งการปรับปรุงเงื่อนไขชําระหนี้เพื่อป้องกันไม่ให้เป็นหนี้ที่ไม่ก่อให้เกิดรายได้ (Non-Performing Loan : NPL) รวมทั้งการปรับปรุงระบบภายในเพื่อให้มีประสิทธิภาพมากขึ้นอาทิ การพัฒนาช่องทางการชําระเงิน เช่น การชําระผ่านโมบายแบงก์กิ้ง หรือ แอปพลิเคชั่นธนาคารบนมือถือ เช่น Krungthai NEXT, K PLUS, Bualuang mBanking และ SCB EASY เพื่ออํานวยความสะดวกให้กับลูกค้ารายย่อย การเตรียมความพร้อมสําหรับ IFRS 9 การพัฒนาระบบฐานข้อมูล (Big Data) นอกจากนี้ บตท. ยังมีผลิตภัณฑ์สินเชื่อที่อยู่อาศัยอัตราดอกเบี้ยคงที่ยาวสูงสุดถึง 10 ปี ซึ่งเป็นอัตราดอกเบี้ยพิเศษสําหรับลูกค้าที่มีประวัติการชําระดี ช่วยลดความเสี่ยงอัตราดอกเบี้ยแบบลอยตัวในช่วงนี้
นางวสุกานต์ เปิดเผยว่า ที่ผ่านมา บตท. เดินหน้าทํางานตามพันธกิจและ วิสัยทัศน์ “เป็นกลไกในการจัดหาเงินทุนระยะยาว รองรับการขยายตัวของระบบสินเชื่อที่อยู่อาศัย” โดยสนับสนุนนโยบายภาครัฐและกระทรวงการคลังที่กํากับดูแล บตท. รวมถึงการทํางานตามเกณฑ์กํากับดูแลของแบงก์ชาติ และมุ่งมั่นดําเนินงานอย่างโปร่งใส ยุติธรรม ส่งผลให้การประเมินคุณธรรมและความโปร่งใส (Integrity and Transparency Assessment หรือ ITA) ในปี 2561 บตท. ได้ผลคะแนน 93.13 เป็นอันดับที่ 7 จาก 54 รัฐวิสาหกิจ ซึ่งเป็นผลงานที่น่าพอใจของกรรมการ ผู้บริหาร และพนักงาน บตท. ทุกคนที่ช่วยกันทํางานหนักมาตลอดปี
• ฝ่ายสื่อสารองค์กร บรรษัทตลาดรองสินเชื่อที่อยู่อาศัย (บตท.) – ชิดขวัญ โทร. 02-018-3666 ต่อ 3627 หรือ E-mail : chidkwan_h@smc.or.th
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรม เป็นประธานปิดการฝึกอบรม "นักบริหารยุทธศาสตร์การป้องกันและปราบปรามยาเสพติดระดับสูง (นบส.ปปส.) รุ่นที่ ๑"
วันพุธที่ 30 พฤษภาคม 2561
รองนายกรัฐมนตรีและรัฐมนตรีว่าการกระทรวงยุติธรรม เป็นประธานปิดการฝึกอบรม "นักบริหารยุทธศาสตร์การป้องกันและปราบปรามยาเสพติดระดับสูง (นบส.ปปส.) รุ่นที่ ๑"
รองนายกรัฐมนตรีและรัฐมนตรีว่าการกระทรวงยุติธรรม เป็นประธานปิดการฝึกอบรม "นักบริหารยุทธศาสตร์การป้องกันและปราบปรามยาเสพติดระดับสูง (นบส.ปปส.) รุ่นที่ ๑"
เมื่อวันจันทร์ที่ ๒๘ พฤษภาคม ๒๕๖๑
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม
เป็นประธานในพิธีมอบวุฒิบัตรและเข็มเครื่องหมายวิทยฐานะ และปิดการฝึกอบรม
"นักบริหารยุทธศาสตร์การป้องกันและปราบปรามยาเสพติดระดับสูง (นบส.ปปส.) รุ่นที่ ๑"
โดยมี นายศิรินทร์ยา สิทธิชัย เลขาธิการ ป.ป.ส. กล่าวรายงาน
ณ ห้องประชุมชิดชัย วรรณสถิตย์ สํานักงาน ป.ป.ส.
สําหรับการฝึกอบรมดังกล่าวจัดขึ้นระหว่างวันที่ ๒๓ มีนาคม - ๒๘ พฤษภาคม ๒๕๖๑
โดยมีผู้เข้าร่วมอบรมฯ ประกอบด้วย ผู้บริหารระดับสูงจากหน่วยงานภาครัฐและภาคเอกชน
ที่ปฏิบัติงานด้านยาเสพติด จํานวน ๔๐ คน เพื่อพัฒนาแนวคิดเชิงบริหารยุทธศาสตร์ด้านการป้องกัน
และปราบปรามยาเสพติด ซึ่งผู้บริหารระดับสูงของแต่ละองค์กรถือเป็นผู้ที่สามารถกําหนดทิศทาง
การขับเคลื่อนนโยบาย ตลอดจนผลักดันให้เกิดการนํานโยบายไปสู่การปฏิบัติ
พร้อมทั้งเปิดโอกาสให้มีการแลกเปลี่ยนเรียนรู้ประสบการณ์การบริหารงาน
เพื่อสร้างเครือข่ายประสานการทํางานร่วมกันอย่างมีเอกภาพ อันจะส่งผลให้สามารถขับเคลื่อนยุทธศาสตร์
ด้านการป้องกันและปราบปรามยาเสพติดได้อย่างเป็นรูปธรรมมากยิ่งขึ้น
รัฐบาลไทย-ข่าวทำเนียบรัฐบาล-นายกฯ ส่งมอบกรมธรรม์ประกันชีวิต บุคลากรทางการแพทย์ 60 ล้านบาท พร้อมเงินสนับสนุน อสม. อีก 10 ล้านบาท
วันศุกร์ที่ 24 เมษายน 2563
นายกฯ ส่งมอบกรมธรรม์ประกันชีวิต บุคลากรทางการแพทย์ 60 ล้านบาท พร้อมเงินสนับสนุน อสม. อีก 10 ล้านบาท
นายกฯ ส่งมอบกรมธรรม์ประกันชีวิต บุคลากรทางการแพทย์ 60 ล้านบาท พร้อมเงินสนับสนุน อสม. อีก 10 ล้านบาท
เมื่อเวลา 09.30 น. วันที่ 24 เม.ย.63 ที่ทําเนียบรัฐบาล น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานส่งมอบกรมธรรม์ประกันชีวิตให้กับบุคลากรทางการแพทย์และสาธารณสุข พร้อมมอบกองทุนสนับสนุนและเยียวยาให้กับ อสม. โดยมีนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เข้าร่วมด้วย
น.ส.ไตรศุลี กล่าวว่า การส่งมอบครั้งนี้ เป็นความร่วมมือระหว่างกระทรวงสาธารณสุขและภาคเอกชน คือบริษัท บีทีเอส กรุ๊ป โฮลดิ้งส์ จํากัด (มหาชน) โดย นายคีรี กาญจนพาสน์ ประธานกรรมการ ได้มอบ
1. กรมธรรม์ประกันชีวิตสําหรับแพทย์และพยาบาล จํานวน 50,000,000 บาท
2. กรมธรรม์ประกันชีวิตสําหรับผู้ช่วยพยาบาล เทคนิคการแพทย์และรังสีเทคนิค จํานวน 10,000,000 บาท
3. กองทุนสนับสนุนและเยียวยาให้แก่ อสม. จํานวนเงิน 10,000,000 บาท เพื่อเป็นการสร้างขวัญ กําลังใจ และตอบแทนการกระทําความดีของบุคลากรสาธารณสุขทั้งระบบ จํานวน 400,000 คน และ อสม. จํานวน 1,040,000 คน ที่เป็นกําลังหลักของประเทศ ในการรับมือกับการระบาดของโรคโควิด-19 อย่างต่อเนื่อง โดยปฏิบัติงานอย่างเข้มแข็งและเสียสละ
นายกรัฐมนตรีได้กล่าวชื่นชมและขอบคุณบุคลากรทุกภาคส่วนที่ได้เสียสละ อุทิศตน ในการเฝ้าระวังคัดกรองโควิด-19 ทําให้สถานการณ์ในประทศดีขึ้น อย่างไรก็ตามทางรัฐบาลก็ไม่ได้ประมาท ได้มีการเตรียมการวางแผนร่วมกันกับทั้งภาคเอกชน สังคม อย่างต่อเนื่อง พร้อมเน้นย้ํา สุขภาพ สําคัญที่สุด รองลงมาคือเรื่องเศรษฐกิจ
นายกรัฐมนตรียังกล่าวเพิ่มเติมว่าเป็นที่น่าชื่นชมและขอบคุณที่บริษัท BTS ได้เข้ามาช่วยเหลือบุคลากรสาธารณสุข โดย มอบกรรมธรรม์ เงินช่วยเหลือเยียวยา และหวังเป็นอย่างยิ่งว่าทางภาคเอกชนจะเข้ามาร่วมมือในการเสนอแนวทางในการแก้ไขปัญหาทางเศรษฐกิจต่อไป
รัฐบาลไทย-ข่าวทำเนียบรัฐบาล-SME Development Bank ติดอาวุธความรู้ เน้นพัฒนาตลาด E-Commerce ยุค 4.0 “เปิดลายแทงรวยออนไลน์ จาก 7,000 เป็น 13 ล้านต่อเดือน!!!” ฟรี! ไม่มีค่าใช้จ่าย
วันอังคารที่ 25 เมษายน 2560
SME Development Bank ติดอาวุธความรู้ เน้นพัฒนาตลาด E-Commerce ยุค 4.0 “เปิดลายแทงรวยออนไลน์ จาก 7,000 เป็น 13 ล้านต่อเดือน!!!” ฟรี! ไม่มีค่าใช้จ่าย
ธพว.จัดกิจกรรมสัมมนาเชิงปฏิบัติการ “เปิดลายแทงรวยออนไลน์ จาก 7,000 เป็น 13 ล้านต่อเดือน!!!” ในวันศุกร์ที่ 28 เมษายน 2560  เวลา 8.30 – 16.45 น.  ณ ห้องแก้ววิเชียร ชั้น 11  อาคารสํานักงานใหญ่  SME Bank Tower
ธนาคารพัฒนาวิสาหกิจขนาดกลางและขนาดย่อมแห่งประเทศไทย (SME Development Bank หรือ ธพว.) จัดกิจกรรมสัมมนาเชิงปฏิบัติการ “เปิดลายแทงรวยออนไลน์ จาก 7,000 เป็น 13 ล้านต่อเดือน!!!” ในวันศุกร์ที่ 28 เมษายน 2560 เวลา 8.30 – 16.45 น. ณ ห้องแก้ววิเชียร ชั้น 11 อาคารสํานักงานใหญ่ SME Bank Tower ติดสถานีรถไฟฟ้าอารีย์ เพื่อต่อยอดนโยบายรัฐ เน้นส่งเสริมและพัฒนาองค์ความรู้ผู้ประกอบการ SMEs รู้ทันกลยุทธทางการตลาดยุค E-Commerce พร้อมจัด Workshop ลงมือปฏิบัติจริงเริ่มตั้งแต่ขั้นพื้นฐาน อาทิ วิธีเลือกสินค้าอย่างไรให้โดนใจยุค SMEs 4.0 วิธีเริ่มต้นการจําหน่ายบนแพลตฟอร์มใน 3 นาที เคล็ดลับการขายในโลกออนไลน์ การสร้างคีย์เวิร์ดอย่างไรให้หาเจอ และการบริหารงานหลังร้านให้เป็นระบบกําไรไม่รั่วไหล โดยวิทยากรคนรุ่นใหม่ไฟแรง คุณนัฐพล บุญภินนท์ Head of E-Commerce จาก News Step Asia ซึ่งจะนําประสบการณ์จริงมาถ่ายทอดเผยทุกเทคนิคว่าทําอย่างไรจากยอดขายเพียง 7 พันบาทต่อเดือน เพิ่มเป็น 13 ล้านบาทต่อเดือนได้
ผู้สนใจเข้าร่วมกิจกรรมสามารถสํารองที่นั่งได้ที่ Call Center 1357 ด่วน! รับจํานวนจํากัด ฟรี! ไม่มีค่าใช้จ่าย หรือท่านสามารถติดตามกิจกรรมดีๆ ของธนาคารผ่านช่องทาง facebook.com/SMEDevelopmentBank
ข้อมูลเพิ่มเติมติดต่อ : นางอุบลรัตน์ ค่าแพง ผู้อํานวยการฝ่ายสื่อสารองค์กรและกิจกรรมเพื่อสังคม โทร. 085-980-7861, 0-265-4574-5
รัฐบาลไทย-ข่าวทำเนียบรัฐบาล-รมช.ศธ.เปิดการอบรม "การพัฒนาแหล่งรวบรวมสิ่งประดิษฐ์นวัตกรรมต่าง ๆ ขององค์กรทางการศึกษาในระบบเว็บไซต์"
วันศุกร์ที่ 23 พฤศจิกายน 2561
รมช.ศธ.เปิดการอบรม "การพัฒนาแหล่งรวบรวมสิ่งประดิษฐ์นวัตกรรมต่าง ๆ ขององค์กรทางการศึกษาในระบบเว็บไซต์"
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานพิธีเปิดการอบรมเชิงปฏิบัติการ เรื่อง "การพัฒนาแหล่งรวบรวมสิ่งประดิษฐ์นวัตกรรมต่าง ๆ ขององค์กรทางการศึกษาในระบบเว็บไซต์"
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานพิธีเปิดการอบรมเชิงปฏิบัติการ เรื่อง "การพัฒนาแหล่งรวบรวมสิ่งประดิษฐ์นวัตกรรมต่าง ๆ ขององค์กรทางการศึกษาในระบบเว็บไซต์" ตามโครงการพัฒนาและเพิ่มประสิทธิภาพการบริหารจัดการศึกษาจังหวัดชายแดนภาคใต้ ก้าวทันไทยแลนด์ 4.0เมื่อวันพุธที่ 21 พฤศจิกายน 2561 ณ โรงแรมซีเอสปัตตานี อําเภอเมืองฯ จังหวัดปัตตานี โดยมีผู้บริหาร ตัวแทนผู้บริหาร ข้าราชการครู พนักงาน ลูกจ้าง ในสังกัดกระทรวงศึกษาธิการ และบุคลากรจากศูนย์ประสานงานและบริหารการศึกษาจังหวัดชายแดนภาคใต้ เข้าอบรม
สําหรับการอบรมในครั้งนี้ เพื่อให้บุคลากรมีความรู้เกี่ยวกับเว็บไซต์www.dothaiproduct.comซึ่งเป็นตัวกลางที่ช่วยในการประสานงานระหว่างผู้ผลิตกับผู้บริโภค แต่ไม่สามารถซื้อขายผ่านทางเว็บไซต์ได้ ผู้บริโภคจะต้องติดต่อไปยังผู้ผลิตโดยตรงเพื่อรับทราบรายละเอียด และราคาข้อมูลที่ต่าง ๆ ซึ่งศูนย์ประสานงานและบริหารการศึกษาจังหวัดชายแดนภาคใต้ จะเป็นผู้กําหนดขอบเขตการเข้าถึงและการประชาสัมพันธ์สินค้า โดยแบ่งให้หน่วยงานทางการศึกษาของกระทรวงศึกษาธิการทั้ง 5 หน่วยงานในพื้นที่กํากับดูแลผู้ใช้งาน โดยลงไปยังผู้กํากับดูแล อย่างเช่น สพป./สพม. เป็นผู้กํากับดูแล และมอบรหัสหรือโค้ดการเข้าถึงกับโรงเรียนโดยตรง เพื่อสามารถระบุตัวตนของผู้ต้องการนําเสนอสินค้าได้อย่างแม่นยํา เนื่องจากนวัตกรรมสิ่งประดิษฐ์สินค้าต่าง ๆ ที่อยู่ในพื้นที่จังหวัดชายแดนภาคใต้มีปริมาณมากมีความหลากหลาย แต่ยังขาดการนําเสนอ ขาดตัวกลางในการเผยแพร่สินค้า หรือกระจายสินค้า
เว็บไซต์ www.dothaiproduct.com จึงเป็นเว็บไซต์ที่นําสินค้า ผลิตภัณฑ์ นวัตกรรม หรือสิ่งประดิษฐ์ต่าง ๆ ในพื้นที่ 5 จังหวัดชายแดนภาคใต้ มาเป็นช่องทางในการจําหน่ายบนเว็บไซต์ เช่น หนังปลากระพงขาวทอดกรอบ ผลิตภัณฑ์จากเครื่องจักสานเส้นพลาสติก น้ํานมข้าวโพด เป็นต้น
Written byประชาสัมพันธ์ ศปบ.จชต.
Photo Creditประชาสัมพันธ์ ศปบ.จชต.
รัฐบาลไทย-ข่าวทำเนียบรัฐบาล-“ยุติธรรม” ขับเคลื่อนนโยบายการอำนวยความยุติธรรม ลดความเหลื่อมล้ำให้กับประชาชน
วันพุธที่ 17 ตุลาคม 2561
“ยุติธรรม” ขับเคลื่อนนโยบายการอํานวยความยุติธรรม ลดความเหลื่อมล้ําให้กับประชาชน
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานในพิธีเปิดโครงการประชุมเชิงปฏิบัติการเพื่อการขับเคลื่อนนโยบายกระทรวงยุติธรรม และชี้แจงกรอบแนวทางการดําเนินงาน ประจําปีงบประมาณ พ.ศ. ๒๕๖๒
ในวันพุธที่ ๑๗ ตุลาคม ๒๕๖๑ เวลา ๐๙.๐๐ น.
ณ ห้องฟินิกซ์ บอลรูม ๑-๕ อาคารอิมแพ็ค เอ็กซิบิชั่น เซ็นเตอร์ เมืองทองธานี
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
เป็นประธานในพิธีเปิดโครงการประชุมเชิงปฏิบัติการเพื่อการขับเคลื่อนนโยบายกระทรวงยุติธรรม
และชี้แจงกรอบแนวทางการดําเนินงาน ประจําปีงบประมาณ พ.ศ. ๒๕๖๒
เพื่อให้การขับเคลื่อนนโยบายกระทรวงยุติธรรมและแนวทางการดําเนินงานของคลินิกยุติธรรม ตลอดจนโครงการ
และกิจกรรมอื่นๆ ที่เกี่ยวข้อง เป็นไปในทิศทางเดียวกันอย่างมีประสิทธิภาพและเกิดประสิทธิผล
โดยมี ผู้แทนจากหน่วยงานในสังกัดกระทรวงยุติธรรม ยุติธรรมจังหวัดทั่วประเทศ และเจ้าหน้าที่ที่เกี่ยวข้อง เข้าร่วมฯ
จัดขึ้นระหว่างวันที่ ๑๖ – ๑๘ ตุลาคม ๒๕๖๑
โอกาสนี้ รองนายกรัฐมนตรีและรัฐมนตรีว่าการกระทรวงยุติธรรม ได้กล่าวปาฐกถาพิเศษ
เรื่อง “กระทรวงยุติธรรมกับการอํานวยความเป็นธรรมในพื้นที่”
โดยมีใจความสําคัญตอนหนึ่งว่า ที่ผ่านมากระทรวงยุติธรรมได้มุ่งเน้นการทํางานให้สอดรับกับนโยบายของรัฐบาล
ในด้านต่างๆ โดยเฉพาะอย่างยิ่งเรื่องการอํานวยความยุติธรรม ลดความเหลื่อมล้ําให้กับประชาชน
โดยได้มุ่งเน้นการดําเนินงานตามนโยบายของกระทรวงยุติธรรม ประกอบด้วย
5 จําเป็นต่อเนื่อง ได้แก่ อํานวยความยุติธรรม ลดความเหลื่อมล้ํา ขจัดความทุกข์ยาก
สร้างประชาสามัคคี ส่งเสริมคนดีสู่สังคม
๔ จําเป็นเร่งด่วน ได้แก่ เร่งรัดต้านภัยยาเสพติด เร่งรัดปราบทุจริตคอร์รัปชัน คุ้มครองสิทธิเสรีภาพคู่คุณธรรม
และ ๓จําเป็นยั่งยืน ได้แก่ สร้างการรับรู้กฎ - กติกา ร่วมพัฒนาเครือข่ายอาสา มุ่งเดินหน้าสามัคคีปรองดอง
เพื่อให้ประชาชนทุกระดับสามารถเข้าถึงกระบวนการยุติธรรมได้อย่างสะดวก รวดเร็ว และครอบคลุมทุกพื้นที่
โดยในปีงบประมาณ พ.ศ. ๒๕๖๒ กระทรวงยุติธรรมยังคงดําเนินการตามภารกิจสําคัญอย่างต่อเนื่อง
เพื่อเพิ่มประสิทธิภาพการให้บริการประชาชนให้สามารถเข้าถึงงานบริการของกระทรวงยุติธรรมได้อย่างทั่วถึง
โดยการขับเคลื่อนผ่านโครงการและกิจกรรมต่างๆ อาทิ โครงการยุติธรรมเคลื่อนที่ โครงการแก้ไขปัญหาในพื้นที่จังหวัด โครงการโรงเรียนยุติธรรมอุปถัมภ์ โครงการสายด่วนยุติธรรม ๑๑๑๑กด ๗๗เป็นต้น
นอกจากนี้ ได้มุ่งเน้นเรื่องการเพิ่มประสิทธิภาพในการทํางานของบุคลากรและหน่วยงานในสังกัดในด้านต่างๆ
อาทิ การลดระยะเวลาการดําเนินงานตามกระบวนการยุติธรรม การพัฒนาระบบเทคโนโลยีสารสนเทศให้เชื่อมโยงข้อมูลกับหน่วยงานต่างๆ การใช้เทคโนโลยีเข้ามาช่วยเพื่อลดการจัดทําสําเนาเอกสารและลดการใช้กระดาษ
การลดภาระค่าใช้จ่ายในการดําเนินคดี การเพิ่มอัตรากําลังและการพัฒนาบุคลากรให้มีประสิทธิภาพ
การเฝ้าระวังและสร้างกรอบป้องกันปัญหาด้านต่างๆ ให้กับประชาชนในชุมชน
ตลอดจนการสร้างเครือข่ายและบูรณาการการทํางานของส่วนราชการในสังกัดกระทรวงยุติธรรม
รัฐบาลไทย-ข่าวทำเนียบรัฐบาล-วธ. ร่วมมือ สมาพันธ์ภาพยนตร์ฯ นำศิลปินแห่งชาติ-ศิลปินอาวุโส-ดารา-นักร้อง-นักแสดง จัดทำคลิปขอบคุณ-ให้กำลังใจ [กระทรวงวัฒนธรรม]
วันพฤหัสบดีที่ 2 เมษายน 2563
วธ. ร่วมมือ สมาพันธ์ภาพยนตร์ฯ นําศิลปินแห่งชาติ-ศิลปินอาวุโส-ดารา-นักร้อง-นักแสดง จัดทําคลิปขอบคุณ-ให้กําลังใจ [กระทรวงวัฒนธรรม]
วธ. ร่วมมือ สมาพันธ์ภาพยนตร์ฯ นําศิลปินแห่งชาติ-ศิลปินอาวุโส-ดารา-นักร้อง-นักแสดง เบิร์ด ธงชัย แมคอินไตย์-รอง เค้ามูลคดี-โน้ต เชิญยิ้ม-ดีใจ ดีดีดี จัดทําคลิปขอบคุณ-ให้กําลังใจ หมอ-พยาบาล-บุคลากรทางการแพทย์ สู้วิกฤติโควิด-19
วธ. ร่วมมือ สมาพันธ์ภาพยนตร์ฯ นําศิลปินแห่งชาติ-ศิลปินอาวุโส-ดารา-นักร้อง-นักแสดง
เบิร์ด ธงชัย แมคอินไตย์-รอง เค้ามูลคดี-โน้ต เชิญยิ้ม-ดีใจ ดีดีดี
จัดทําคลิปขอบคุณ-ให้กําลังใจ หมอ-พยาบาล-บุคลากรทางการแพทย์ สู้วิกฤติโควิด-19
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เปิดเผยว่า จากการที่กระทรวงวัฒนธรรม (วธ.) บูรณาการความร่วมมือกับสมาพันธ์สมาคมภาพยนตร์แห่งชาติ จัดทําคลิปศิลปินแห่งชาติ ศิลปินอาวุโส ดารา นักร้อง และนักแสดง เพื่อรณรงค์เชิญชวนให้ประชาชนชาวไทยเกิดความตระหนักรู้ ป้องกันตนเอง ครอบครัว และสังคม ให้ห่างไกลเชื้อไวรัสโคโรนา ๒๐๑๙ (COVID-19) รวมทั้งมอบหมายให้สํานักงานวัฒนธรรมจังหวัดร่วมมือกับศิลปินพื้นบ้านจัดทําคลิปรณรงค์ในรูปแบบของเพลง-ดนตรีพื้นบ้าน โดยการปฏิบัติตนตามหลักของกระทรวงสาธารณสุขอย่างเคร่งครัด ซึ่งที่ผ่านมาได้ดําเนินการเผยแพร่คลิปดังกล่าวผ่านช่องทางสื่อต่างๆ และสื่อออนไลน์ อาทิ Facebook , Twitter , Instagram เว็บไซต์ของกระทรวงวัฒนธรรม www.m-culture.go.th นั้น
นายอิทธิพล กล่าวว่า ทั้งนี้ จากสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (COVID-19) ในประเทศไทย ซึ่งปัจจุบันทวีความรุนแรงจนมีผู้ป่วยและผู้เสียชีวิตเพิ่มขึ้นจํานวนมาก ทําให้คณะแพทย์ พยาบาล และบุคคลากรทางการแพทย์ต้องปฏิบัติหน้าที่อย่างเต็มกําลังในการรักษาผู้ป่วยที่ติดเชื้อไวรัสโคโรนา ๒๐๑๙ (COVID-19) ดังนั้น เพื่อเป็นการขอบคุณ และให้กําลังใจคณะแพทย์ พยาบาล และบุคลากรทางการแพทย์ ในความเสียสละจากการปฏิบัติหน้าที่อย่างสุดกําลัง ในการทุ่มเทแรงกาย แรงใจ รักษาผู้ป่วยที่ติดเชื้อไวรัสโคโรนา ๒๐๑๙ (COVID-19) กระทรวงวัฒนธรรมจึงร่วมกับสมาพันธ์สมาคมภาพยนตร์แห่งชาติ นําศิลปินแห่งชาติ ศิลปินอาวุโส ดารา นักร้อง และนักแสดง จัดทําคลิปขอบคุณและส่งกําลังใจให้คณะแพทย์ พยาบาล และบุคลากรทางการแพทย์ โดยมีศิลปินที่มีชื่อเสียงจากทั่วฟ้าเมืองไทย อาทิ เบิร์ด ธงชัย แมคอินไตย์ ศิลปินดารานักร้องซุปเปอร์สตาร์ , รอง เค้ามูลคดี ศิลปินแห่งชาติสาขาศิลปะการแสดง (ภาพยนตร์-ละครโทรทัศน์) พ.ศ. ๒๕๖๐ , เมตตา รุ่งรัตน์ ศิลปินดาราอาวุโส , ดาวใจ ไพจิตร ศิลปินนักร้องอาวุโส , บําเรอ ผ่องอินทรกุล (โน้ต เชิญยิ้ม) ศิลปินดารานักแสดง , นิรุตติ์ ศิริจรรยา ศิลปินดารานักแสดง , วิยะดา อุมารินทร์ ศิลปินดารานักแสดง , ไกรลาศ เกรียงไกร ศิลปินดารานักแสดง , ปัทมา ปานทอง ศิลปินดารานักแสดง , เป็นหนึ่ง ไชยชิต ศิลปินดารานักแสดง , วาสนา วรรณวงศ์ ศิลปินดารานักแสดง , บดินทร์ ดุ๊ก ศิลปินดารานักแสดง , ปาริฉัตร ไพรหิรัญ ศิลปินดารานักแสดง , สมมาตร ไพรหิรัญ ศิลปินดารานักแสดง , พอเจตน์ แก่นเพชร ศิลปินดารานักแสดง , ดีใจ ดีดีดี ศิลปินดารา พิธีกร , นิค โอโรโน่ ศิลปินดารา นักร้อง และพันเอกนายแพทย์ พงศ์ศักดิ์ ตั้งคณา นักพูดด้านธรรมะชื่อดัง ร่วมใจกันจัดทําคลิปในครั้งนี้ เพื่อร่วมเป็นส่วนหนึ่งในการต่อสู้ และฟันฝ่าวิกฤติอันเลวร้ายในครั้งนี้ไปด้วยกัน ซึ่งกระทรวงวัฒนธรรมจะนําคลิปดังกล่าวเผยแพร่ผ่านสื่อทางช่องทางต่างๆ รวมทั้ง เว็บไซต์ของกระทรวงวัฒนธรรม www.m-culture.go.th
รัฐบาลไทย-ข่าวทำเนียบรัฐบาล-​“ปลัดกระทรวงกลาโหม” หนุนพลังจิตอาสา เดินหน้าทำความดีในโครงการจิตอาสา “เราทำความดี เพื่อชาติ ศาสน์ กษัตริย์”
วันพุธที่ 22 กรกฎาคม 2563
​“ปลัดกระทรวงกลาโหม” หนุนพลังจิตอาสา เดินหน้าทําความดีในโครงการจิตอาสา “เราทําความดี เพื่อชาติ ศาสน์ กษัตริย์”
​“ปลัดกระทรวงกลาโหม” หนุนพลังจิตอาสา เดินหน้าทําความดีในโครงการจิตอาสา “เราทําความดี เพื่อชาติ ศาสน์ กษัตริย์”
“ปลัดกระทรวงกลาโหม” หนุนพลังจิตอาสา เดินหน้าทําความดีในโครงการจิตอาสา “เราทําความดี เพื่อชาติ ศาสน์ กษัตริย์”
สํานักงานปลัดกระทรวงกลาโหม ร่วมกับหน่วยบัญชาการทหารพัฒนา จ.นนทบุรี เทศบาลนครปากเกร็ด รวมทั้งหน่วยงานที่เกี่ยวข้องในพื้นที่ และภาคเอกชน จัดกิจกรรมโครงการจิตอาสา “เราทําความดี เพื่อชาติ ศาสน์ กษัตริย์” กิจกรรมทําความสะอาด และปรับปรุงภูมิทัศน์ โดยมี พลเอก ณัฐ อินทรเจริญ ปลัดกระทรวงกลาโหม เป็นประธาน ณ พื้นที่สวนสมเด็จพระศรีนครินทราบรมราชชนนี จ.นนทบุรี เนื่องในโอกาสมหามงคลเฉลิมพระชนมพรรษาพระบาทสมเด็จ พระปรเมนทรรามาธิบดีศรีสินทรมหาวชิรลงกรณ พระวชิรเกล้าเจ้าอยู่หัว 28 กรกฎาคม 2563
โดยมีวัตถุประสงค์เพื่อการพัฒนาสิ่งแวดล้อม และคุณภาพชีวิตที่ดี รวมทั้งความปลอดภัยของประชาชน และเพื่อสนับสนุนโครงการและกิจกรรมอันเนื่องมาจากพระราชปณิธานพระราชดําริ หรือพระราชกรณียกิจของพระปรเมนทรรามาธิบดีศรีสินทรมหาวชิรลงกรณ พระวชิรเกล้าเจ้าอยู่หัว นอกจากนี้ยังมีการมอบเครื่องปรับสภาพน้ําแบบสองระบบ ศรีสมาน 1 จํานวน 5 เครื่อง ซึ่งเป็นโครงการวิจัยของศูนย์การอุตสาหกรรมป้องกันประเทศและพลังงานทหาร เพื่อเป็นการปรับสภาพน้ําให้สะอาดซึ่งจะนําไปสู่การมีสภาพแวดล้อมที่ดี และการพัฒนาเป็นแหล่งพักผ่อนหย่อนใจของประชาชน
สําหรับกิจกรรมจิตอาสาในครั้งนี้ ได้มีการปรับสภาพน้ําในคลองบ้านเก่า เป็นระยะทาง 3.4 กิโลเมตร ให้มีความใสสะอาด ด้วยการขุดลอกคูคลอง รวมทั้งปรับปรุงระบบไฟส่องแสงสว่างและระบบกล้องวงจรปิดในพื้นที่ และจะช่วยพัฒนาชุมชนในพื้นที่ให้มีสภาพความเป็นอยู่ที่ดีขึ้น และแสดงให้เห็นถึงพลังความสามัคคีในการร่วมแรงร่วมใจกันเป็นหนึ่งเดียว ของกําลังพล และประชาชนจิตอาสาในการบําเพ็ญสาธารณประโยชน์ต่อประเทศชาติ ที่จะสืบสาน “เราทําความดี เพื่อชาติ ศาสน์ กษัตริย์” ตามแนวพระราโชบายสืบไป
รัฐบาลไทย-ข่าวทำเนียบรัฐบาล-ทส. ร่วมประชุมคณะกรรมการดำเนินงานพื้นที่จังหวัดน่าน ครั้งที่1/2561
วันเสาร์ที่ 21 เมษายน 2561
ทส. ร่วมประชุมคณะกรรมการดําเนินงานพื้นที่จังหวัดน่าน ครั้งที่1/2561
ทส. ร่วมดําเนินการกับภาครัฐ ภาคเอกชน ขับเคลื่อนการแก้ปัญหาด้านที่ดิน ป่าไม้ และการใช้ประโยชน์ในพื้นที่จังหวัดน่าน รวมถึงการพัฒนาระบบกลไกบริหารจัดการการแก้ไขปัญหาในระดับพื้นที่ ตามแนวคิดและแผนการดําเนินงานการแก้ปัญหาป่าน่าน
กระทรวงทรัพยากรธรรมชาติและสิ่งแวดล้อม ร่วมดําเนินการกับภาครัฐ ภาคเอกชน ขับเคลื่อนการแก้ปัญหาด้านที่ดิน ป่าไม้ และการใช้ประโยชน์ในพื้นที่จังหวัดน่าน รวมถึงการพัฒนาระบบกลไกบริหารจัดการการแก้ไขปัญหาในระดับพื้นที่ ตามแนวคิดและแผนการดําเนินงานการแก้ปัญหาป่าน่าน หรือการพัฒนาและรังสรรค์นวัตกรรมรูปแบบใหม่ (Sand Box) ซึ่งตามมติคณะกรรมการขับเคลื่อนการปฏิรูปประเทศเพื่อรองรับการปรับเปลี่ยนตามนโยบายไทยแลนด์ 4.0 โดยมีนายกรัฐมนตรีเป็นประธานได้อนุมัติให้ทํา sandbox ซึ่งใช้พื้นที่จังหวัดน่าน เป็นพื้นที่ทดลองและหากสามารถแก้ปัญหาได้ บทเรียนจาก จังหวัดน่านจะนําไปใช้ในพื้นที่อื่นได้ต่อไป
วันนี้ (20 เมษายน2561) เวลา 15.00 น. นายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม ในฐานะประธานกรรมการภาครัฐ พร้อมด้วย ประธานกรรมการภาคเอกชน (นายบัณฑูร ล่ําซํา) และพระครูพิทักษ์นันทคุณ ที่ปรึกษา ร่วมประชุมคณะกรรมการดําเนินงาน พื้นที่จังหวัดน่าน ครั้งที่ 1/2561 (Nan Sandbox) ณ ศูนย์การเรียนรู้และบริการวิชาการ เครือข่ายแห่งจุฬาลงกรณ ์มหาวิทยาลัย จังหวัดน่าน เพื่อรับฟังการชี้แจงวัตถุประสงค์การลงนามคําสั่งแต่งตั้งคณะกรรมการดําเนินงานพื้นที่จังหวัดน่าน ของนายกรัฐมนตรี ยุทธศาสตร์การแก้ปัญหาที่ดิน ป่าไม้ และการใช้ประโยชน์พื้นที่จังหวัดน่าน และร่วมหารือกําหนดแผนงานและแบ่งหน้าที่ความรับผิดชอบ ในการบริหารจัดการพื้นที่ เพื่อแก้ไขปัญหาการบุกรุกพื้นที่ป่า พัฒนาคุณภาพชีวิตของประชาชน และสิ่งแวดล้อมในพื้นที่ ให้สามารถทําการเกษตรโดยการปลูกพืชเศรษฐกิจ และดําเนินชีวิตอยู่ร่วมกัน ได้ ทั้งนี้ ในเบื้องต้นที่ประชุมมีมติเห็นชอบกรอบการจัดสรรที่ดินป่าสงวนจังหวัดน่าน โดยจัดสรรพื้นที่ป่าสงวนของจังหวัดน่าน จาก 100% ดังนี้ 72% กําหนดให้เป็นพื้นที่ป่าที่มีต้นไม้ใหญ่อยู่ 18% นํากลับมาเป็นป่าที่มีต้นไม้ใหญ่ แต่อนุญาตให้ปลูกพืชเศรษฐกิจใต้ต้นไม้ใหญ่ได้ และ 10% ยอมให้ประชาชน/เกษตรกร ปลูกพืชเศรษฐกิจเต็มที่ แต่ยังคงความเป็นป่าสงวนโดยกฎหมาย โดยให้ทําเกษตรกรรมใน รูปแบบที่แตกต่างไปจากเดิม ซึ่งไม่ใช่การปลูกข้าวโพด ไม่ใช่พืชเชิงเดี่ยว และให้มีการแต่งตั้งคณะอนุกรรมการ เพื่อดําเนินการสื่อแนวทางแก้ปัญหาป่าน่านกับผู้นําชุมชน/เกษตรกร ซึ่งการดําเนินงานในเบื้องต้นต้องสร้างความเข้าใจให้ประชาชนในพื้นที่ ทําให้ประชาชนเกิดความไว้วางใจและเห็นภาพอนาคตร่วมกัน ทั้งนี้สําหรับผลการประชุมในครั้งนี้ จะนําเสนอคณะกรรมการชุดใหญ่ต่อไป
ในวันเดียวกันนี้ ก่อนการประชุมฯ ปลัดกระทรวงทรัพยากรธรรมชาติและสิ่งแวดล้อม ได้ให้เกียรติเป็นประธานการประชุม (War Room) ศูนย์ประสานงานป่าไม้จังหวัดน่าน เพื่อติดตามสถานการณ์และการแก้ไขปัญหาด้านป่าไม้ และร่วมรับฟังสรุปการบริหารจัดการพื้นที่ป่าไม้ จังหวัดน่าน ของกรมป่าไม้และกรมอุทยานแห่งชาติ สัตว์ป่า และพันธุ์พืช และได้เดินทางไปตรวจเยี่ยมให้กําลังใจ พร้อมรับฟังความคิดเห็นและบรรยายสรุปผลการปฏิบัติงานด้านการป้องกันป่าและการพัฒนาเชิงพื้นที่ ของหน่วยป้องกันรักษาป่าที่ นน.11 (เมืองน่าน) นอกจากนี้ ได้เดินทางไปร่วมพิธีเปิด "มหกรรมวิทย์สร้างอาชีพ ยกระดับภูมิภาค" ของกระทรวงวิทยาศาสตร์และเทคโนโลยี อีกด้วย
รัฐบาลไทย-ข่าวทำเนียบรัฐบาล-อธิบดีกรมประมงแจงการริบของกลางตาม พ.ร.บ.ประมง ฉบับแก้ไข ทำได้เฉพาะกรณีความผิดร้ายแรงที่กำหนดไว้เท่านั้น ชี้เกิดความเป็นธรรมมากขึ้น
วันอังคารที่ 25 กรกฎาคม 2560
อธิบดีกรมประมงแจงการริบของกลางตาม พ.ร.บ.ประมง ฉบับแก้ไข ทําได้เฉพาะกรณีความผิดร้ายแรงที่กําหนดไว้เท่านั้น ชี้เกิดความเป็นธรรมมากขึ้น
อธิบดีกรมประมงแจงการริบของกลางตาม พ.ร.บ.ประมง ฉบับแก้ไข ทําได้เฉพาะกรณีความผิดร้ายแรงที่กําหนดไว้เท่านั้น ชี้เกิดความเป็นธรรมมากขึ้น
วันนี้ (25 กรกฎาคม 2560) นายอดิศร พร้อมเทพ อธิบดีกรมประมง กระทรวงเกษตรและสหกรณ์ ชี้แจงกรณีสื่อมวลชนนําเสนอข่าวการร้องเรียนของชาวประมงว่ากฎหมายฉบับใหม่ที่ออกมาเมื่อเดือนมิถุนายน 2560 สร้างปัญหากับชาวประมงมากแค่ทําผิดเล็กน้อยมีโทษถึงขั้นยึดเรือ ถือเป็นการเขียนกฎหมายแบบครอบจักรวาล เพราะการทําประมงผิดกฎหมายตามหลักสากล คือ การกระทําต่อทรัพยากร แต่การยึดทรัพย์ของชาวประมง ถือเป็นการละเมิดสิทธิ์ โดยใช้กฎหมายเป็นเครื่องมือซึ่งถือว่าไม่เป็นธรรม โดยชี้แจงสาระสําคัญดังนี้
พ.ร.ก.ประมง พ.ศ. 2558 มาตรา 169 ที่กําหนดให้เครื่องมือทําการประมง สัตว์น้ํา ผลิตภัณฑ์สัตว์น้ํา เรือประมง หรือสิ่งอื่นใด ที่ใช้ในการกระทําความผิดตามพระราชกําหนดนี้ให้ริบเสียทั้งสิ้นนั้น..มีความรุนแรงและก่อให้เกิดผลกระทบมากต่อชาวประมงผู้ซึ่งอาจจะกระทําผิดโดยรู้เท่าไม่ถึงการณ์หรือโดยไม่ได้ตั้งใจหรืออาจเป็นความผิดเล็กน้อย
ดังนั้น จึงได้มีการเสนอปรับแก้ไข พ.ร.ก.ประมง (ฉบับที่ 2) พ.ศ.2560 ในมาตรา 169 ซึ่งประกาศใช้เมื่อปลายเดือนมิถุนายนที่ผ่านมา โดยปรับเปลี่ยนหลักการให้การริบของกลางตามกฎหมายประมง ได้แก่ เรือประมง เครื่องมือทําการประมง สัตว์น้ํา จะกระทําได้เฉพาะกรณีความผิดร้ายแรงตามกําหนดไว้ในพระราชกําหนดการประมงเท่านั้น มิใช่ริบของกลางตามความผิดทั้งหมดตามที่กําหนดไว้เช่นเดิม ซึ่งทําให้เกิดความเป็นธรรมมากขึ้น โดยไม่ทําให้มาตรการป้องกันการทําการประมงผิดกฎหมายได้รับผลกระทบ
นอกจากนี้ หลักกฎหมายเกี่ยวกับอํานาจในการริบเรือประมงของกลาง ซึ่งอยู่ในประมวลกฎหมายอาญา มาตรา 33 นั้น มีหลักทั่วไป ว่าการริบเรือนั้นเป็นอํานาจศาล และกําหนดให้ริบทรัพย์สินบุคคลได้ใช้หรือมีไว้เพื่อใช้ในการกระทําความผิด หรือทรัพย์สินซึ่งบุคคลได้มาโดยกระทําความผิดเท่านั้น จึงอยากให้ชาวประมง ผู้ซึ่งมิได้ตั้งใจที่จะกระทําความผิดนั้นมิต้องกังวลใจว่ากฎหมายจะไม่เป็นธรรม เพราะทั้งหมดนั้นขึ้นอยู่กับดุลพินิจของศาล
-----------------------------------